**«INGEN DOMMER - INGEN KAMP»**

**Hvorfor bli dommer?**

* Du møter mange nye mennesker og blir en del av et godt dommer- og fotballmiljø.
* Du blir selvstendig og lærer å ta gode beslutninger.
* Du får ledererfaring.
* Gratis trening.
* Perfekt som deltidsjobb.

Dommerstigen består av klubbdommer, rekrutteringsdommer og kretsdommer.

Klubbdommer

Klubbdommerkurset er det første steget i dommerutdanningen, og det vil gi deg en solid base for videre utvikling som dommer. Som klubbdommer vil du bli utdannet og fulgt opp av dommeransvarlig i klubben. Du vil primært få tildelt dommeroppdrag i 3er-, 5er- og 7er-kamper for klubben du er medlem av.

Klubbdommerutdanningen er gratis og gjennomføres i SBK eller i samarbeid mellom klubber og krets.

Det stilles ingen krav om forkunnskaper for å starte på dette utdanningsløpet, men du må ha fylt 13 år ved kalenderårets start.

Rekrutteringsdommer

Rekrutteringsdommerkurset er inngangsporten til å bli dommer i NFF Trøndelag. Etter fullført kurs blir du rekrutteringsdommer, med oppfølging av faddere og veiledere fra kretsen. Som rekrutteringsdommer vil du primært dømme kamper i aldersgruppen 13–14 år. Vi anbefaler at du har fylt 15 år før du begynner på rekrutteringsdommerkurset.

Kretsdommer

Etter å ha fungert som rekrutteringsdommer blir neste steg kretsdommer.

For å bli autorisert som kretsdommer må du:

* + Være minst 16 år
  + Ha dømt minimum 15 kamper i løpet av sesongen
  + Levere gyldig politiattest uten anmerkning

Dommeransvarlig

Klubb har en person med rollen dommeransvarlig. Dommeransvarlig sin viktigste oppgave er å ha god kontakt og godt samarbeid med klubbens dommere og klubbens styre. Vedkommende er også klubbens kontakt opp mot fotballkretsen. Har en tydelig og definert rolle inn mot styret, og dommeransvarlig er med i sportslig utvalg. Skal sette opp dommere til klubbens kamper hvor krets ikke setter opp dommer. Dommeransvarlig har generelt ansvar for klubbens opplegg til dommerne.

Seriekamper/cupkamper

Klubbdommere blir tildelt kamper av dommeransvarlig i klubb. Dette gjelder både seriekamper tom 7er og cuper i klubbens regi.

Rekrutterings- og kretsdommere får tildelt kamper av fotballkretsen. Gjelder primært 9er- og 11er-kamper.

Utstyr

Klubb sponser dommerfløyter etter fullført klubbdommerkurs og sørger for at det er klubbdommervester tilgjengelig for bruk under dømming.

Klubb sponser egne rekrutterings- og kretsdommere med draktsett. Avtales med dommeransvarlig.

Oppgjør

Klubbdommere får oppgjør på konto fra klubb.

Rekrutterings- og kretsdommere får oppgjør via system driftet av fotballkretsen.

Mer info - [Dommer - Norges Fotballforbund](https://www.fotball.no/kretser/trondelag/dommer)